L 228/160
EL
Επίσημη Εφημερίδα της Ευρωπαϊκής Ένωσης
15.9.2023
Ο όρος «λεπτά ανοδικού φαινομένου ανά ημέρα λεκάνης» δηλώνει το γινόμενο της συχνότητας των ανοδικών φαινομένων (πλήθος ανοδικών φαινομένων/ημέρα λειτουργίας λεκάνης) επί τη μέση διάρκειά τους (διάρκεια ανοδικού φαινομένου σε λεπτά/εμφάνιση): AEM = συχνότητα × μέση διάρκεια.
(Εξίσωση 23)
Συντελεστής εκπομπών: Ο συντελεστής εκπομπών για το CF4 (συντελεστής εκπομπών ως κλίση, SEFCF4) δηλώνει την ποσότητα εκπομπών [kg] CF4 ανά τόνο παραγόμενου αλουμινίου ανά λεπτό ανοδικού φαινομένου ανά ημέρα λειτουργίας λεκάνης.
Ο συντελεστής εκπομπών (κλάσμα βάρους FC2F6) του C2F6 δηλώνει την αναλογία της ποσότητας εκπομπών [kg] C2F6 προς την ποσότητα εκπομπών [kg] CF4.
Ελάχιστη απαίτηση: Χρησιμοποιούνται ειδικοί κατά τεχνολογία συντελεστές εκπομπών, οι οποίοι λαμβάνονται από τον Table 2 του παρόντος παραρτήματος.
Συνιστώμενη βελτίωση: Καθορίζονται ειδικοί κατά εγκατάσταση συντελεστές εκπομπών για το CF4 και το C2F6 με συνεχείς ή διαλείπουσες επιτόπιες μετρήσεις.
Για τον καθορισμό των εν λόγω συντελεστών εκπομπών εφαρμόζεται η βέλτιστη βιομηχανική πρακτική, ιδίως οι πλέον πρόσφατες κατευθυντήριες γραμμές που παρέχει το Διεθνές Ινστιτούτο Αλουμινίου.
Ο συντελεστής εκπομπών συνυπολογίζει επίσης τις εκπομπές που σχετίζονται με μη ανοδικά φαινόμενα.
Κάθε συντελεστής εκπομπών προσδιορίζεται με μέγιστη αβεβαιότητα ± 15 %.
Οι συντελεστές εκπομπών πρέπει να καθορίζονται τουλάχιστον ανά τριετία ή σε συντομότερα χρονικά διαστήματα, εάν το επιβάλλουν συναφείς αλλαγές της εγκατάστασης.
Στις συναφείς αλλαγές συγκαταλέγονται μεταβολές της κατανομής της διάρκειας των ανοδικών φαινομένων ή μεταβολές του αλγορίθμου ελέγχου που επηρεάζουν τον συνδυασμό των τύπων ανοδικών φαινομένων ή το είδος της ρουτίνας τερματισμού τους.
Πίνακας 2 Ειδικοί κατά τεχνολογία συντελεστές εκπομπών που σχετίζονται με τα δεδομένα δραστηριότητας για τη μέθοδο κλίσης παλινδρόμησης Συντελεστής εκπομπών για το CF4 (SEFCF4) [(kg CF4/t Al)/(AEM/ημέρα λεκάνης)]
Συντελεστής εκπομπών για το C2F6 (FC2F6) [t C2F6/t CF4]
Διεργασία προέψησης με τροφοδοσία παλαιού σημείου (PFPB L)
0,122
0,097
Διεργασία προέψησης με τροφοδοσία σύγχρονου σημείου (PFPB M)
0,104
0,057
Διεργασία προέψησης με τροφοδοσία σύγχρονου σημείου χωρίς πλήρως αυτοματοποιημένες στρατηγικές παρέμβασης για τις εκπομπές PFC όσον αφορά τα ανοδικά φαινόμενα (PFPB MW)
– (*)
– (*)
Διεργασία προέψησης με τροφοδοσία κεντρικού σημείου (Centre Worked Prebake — CWPB)
0,143
0,121
Διεργασία προέψησης με τροφοδοσία πλευρικού σημείου (Side Worked Prebake — SWPB)
0,233
0,280
Διεργασία Søderberg κάθετων ράβδων (Vertical Stud Søderberg — VSS)
0,058
0,086
Διεργασία Søderberg οριζόντιων ράβδων (Horizontal Stud Søderberg — HSS)
0,165
0,077
Τεχνολογία
(*) Η εγκατάσταση πρέπει να προσδιορίζει τον συντελεστή με δικές της μετρήσεις.
Εάν αυτό δεν είναι τεχνικά εφικτό ή συνεπάγεται αδικαιολόγητο κόστος, χρησιμοποιούνται οι τιμές για τη μεθοδολογία CWPB.
B.7.2.
Μέθοδος υπολογισμού Β – Μέθοδος υπέρτασης
Για τη μέθοδο της υπέρτασης χρησιμοποιούνται οι ακόλουθες εξισώσεις: εκπομπές CF4 [t] = OVC × (AEO/CE) × PrAl × 0,001 εκπομπές C2F6 [t] = εκπομπές CF4 × FC2F6
(Εξίσωση 24) (Εξίσωση 25)
Όπου: OVC
είναι ο συντελεστής υπέρτασης («συντελεστής εκπομπών»), εκφραζόμενος σε kg CF4 ανά τόνο παραγόμενου αλουμινίου ανά mV υπέρτασης·
AEO
είναι η ανοδική υπέρταση [mV] ανά ηλεκτρολυτική λεκάνη, προσδιοριζόμενη ως το πηλίκο του ολοκληρώματος (χρόνος × υπέρβαση της στοχευόμενης τάσης) διά του χρόνου (διάρκεια) συλλογής δεδομένων·